ડિપોઝિટ્સ દ્વારા નીચા દરનું ભંડોળ ઉપલબ્ધ હોવાને કારણે હાઉસિંગ ફાઇનૅન્સ કંપનીઓની તુલનાએ બૅન્કો વધુ ફાયદામાં રહેશે. જોકે આ સ્પર્ધાને કારણે બૅન્કો તેમ જ હાઉસિંગ ફાઇનૅન્સ કંપનીઓનો ગ્રાહકો પ્રત્યેનો અભિગમ બદલાઈ જશે. લોનના દરો સસ્તા થવા ઉપરાંત ગ્રાહક-સર્વિસમાં પણ સુધારો થશે. હાઉસિંગ ફાઇનૅન્સ કંપનીઓએ બિઝનેસ મેળવવા ઉપરાંત ભંડોળ એકઠું કરવા બૉન્ડ-ઇશ્યુ લાવવાના મુદ્દાએ પણ બૅન્કો સાથે સીધા સંઘર્ષમાં ઊતરવું પડશે. કેન્દ્રીય બજેટમાં જાહેરાત કરવામાં આવ્યા બાદ રિઝર્વ બૅન્કે માળખાકીય પ્રોજેક્ટ્સ તથા અફૉર્ડેબલ હાઉસિંગ પ્રોજેક્ટ્સ માટે લાંબા ગાળાના ભંડોળ ઇશ્યુ કરવા મંજૂરી આપી આ માટે બૉન્ડ દ્વારા એકઠાં કરાયેલાં નાણાં પર ઘ્ય્ય્ કે લ્ન્ય્ લાગુ કરવામાં આવશે નહીં. પરિણામે હાઉસિંગ ફાઇનૅન્સ કંપનીઓની તુલનામાં બૅન્કો સસ્તા દરે ધિરાણ આપી શકશે.